stanford-oval/wikipedia huggingface dataset:
לילי טוביאס
הערות שוליים

↑  ⁨רקועי זכוכית ⁩ | ⁨הארץ⁩ | 8 נובמבר 1935 | אוסף העיתונות | הספרייה הלאומית, באתר www.nli.org.il
↑  Lily Tobias, A SALON IN A CONVENT, פלסטיין פוסט, 19 באפריל 1941
↑  ⁨הלווית הקדושים טוביאס ושושני ז"ל ⁩ | ⁨הארץ⁩ | 13 יולי 1938 | אוסף העיתונות | הספרייה הלאומית, באתר www.nli.org.il, בידיעה צוין כי לזוג הייתה ילדה אך זוהי טעות. הזוג היה חשוך ילדים.
↑  ⁨UNKNOWN⁩ | ⁨The Palestine Post⁩ | 19 אוגוסט 1949 | אוסף העיתונות | הספרייה הלאומית, באתר www.nli.org.il
↑  ⁨למרחב⁩ | 1 נובמבר 1967 | אוסף העיתונות | הספרייה הלאומית, באתר www.nli.org.il
↑  ⁨תארי יקיר חיפה ל־20 מאבות העיר ⁩ | ⁨דבר⁩ | 24 יולי 1980 | אוסף העיתונות | הספרייה הלאומית, באתר www.nli.org.il
↑  ידיעה על פטירתה בג'ואיש כרוניקל מה- 8 ביוני 1984.
↑  Lily Tobias, Eunice Fleet, Dinas Powys: Honno Classics, 2004, ISBN 1-870206-65-7
↑  DFA (1935-04-05). "London Transport". The Guardian. p. 7. נבדק ב-2022-03-25.
↑  ⁨DANIEL DERANDA TO BE THEATRE PRODUCED IN A LONDON ⁩ | ⁨The Palestine Bulletin⁩ | 6 פברואר 1927 | אוסף העיתונות | הספרייה הלאומית, באתר www.nli.org.il
| --- | --- |
בקרת זהויות :  NLI: 987007268946305171  GND: 1211521737  ISNI: 0000 0000 4839 2999  LCCN: no2004101250  SUDOC: 136651763  VIAF: 21862547   WorldCat (עם VIAF): 21862547
גות'אם סיטי

גות'אם סיטי, כפי שנראתה על עטיפת החוברת Batman: Gotham City Secret Files and Origins #1 מאפריל 2000, אמנות מאת ג'ון ואן פליט.
גות'אם סיטי (באנגלית: Gotham City) היא עיר בדיונית בארצות הברית, המופיעה בחוברות הקומיקס ביקום של חברת DC קומיקס, בעיקר כזירת ההתרחשות המרכזית לרוב עלילות גיבורי-העל באטמן, רובין, באטגירל, נייטווינג, רובין האדום והציידת.
בחוברות המוקדמות של הקומיקס גות'אם לא התאפיינה בסגנון ייחודי לה. החל משנות ה-70 של המאה ה-20 היא החלה להיות מוצגת בסגנון צפוף ואפלולי עם בניינים בסגנון האדריכלות הגותית והאר דקו. דניס אוניל, הכותב של סיפורי באטמן באותה תקופה שהיה האחראי העיקרי להתגבשות הסגנון החדש, תיאר אותו במילים "גות'אם סיטי היא מנהטן דרומית לרחוב ארבע-עשרה, אחת-עשרה דקות לאחר חצות ביום הקר ביותר בנובמבר". פרנק מילר הוסיף ואמר כי בעוד מטרופוליס (העיר הבדיונית בכותרי סופרמן) היא העיר ניו יורק בשעות היום, גות'אם סיטי היא ניו יורק בשעות הלילה.
בקשת סיפור שהתפרסה על פני מספר כותרי באטמן ונקראה "שטח הפקר", גות'אם נפגעה קשות לאחר שהכתה בה רעידת אדמה חזקה שהרסה חלקים מהעיר. ממשלת ארצות הברית החליטה להכריז על גות'אם כאזור אסון ולשים אותה תחת בידוד. באותה תקופה, גות'אם נשלטה על ידי המאפיה, כנופיות פשע ופושעים מטורפים כמו הג'וקר ודו-פרצוף. כך נשאר באטמן לבדו להילחם בפשע, ועמו מה שנשאר מכוח המשטרה כדי לנסות ולהחזיר את העיר לחיים. בסופו של דבר העיר משוקמת, אך נשארת מושחתת ורדופת פשע.
בשנת 2002 החלה לצאת סדרת Gotham Central, שעוקבת אחר פעילותה של המשטרה בגות'אם האפלה ומלאת הפשע. הסדרה בתחילתה נכתבה על ידי גרג ראקה ואד ברובייקר ואוירה על ידי מייקל לארק, כששני האחרונים עזבו בשלב מאוחר יותר לטובת חתימה על חוזה בלעדיות אצל החברה המתחרה, מארוול קומיקס. הסדרה קיבלה שבחים רבים, אך נכשלה במכירות. בפברואר 2005 הסדרה התבטלה.
מקור השם

השם גות'אם סיטי הוזכר לראשונה בקומיקס בחוברת הרביעית של באטמן, שהתפרסמה בחורף 1940. לפני שעלה בידיו השם "גות'אם סיטי", הכותב ביל פינגר תכנן במקור לקרוא לעיר הבדיונית "סיוויק סיטי" (העיר האזרחית), "קפיטל סיטי" (עיר הבירה) או "קוסט סיטי" (עיר החוף). בזמן שדפדף בספר טלפונים של העיר ניו יורק, פינגר מצא עסק בשם "תכשיטני גות'אם", והחליט להשתמש בשם גות'אם. גות'אם סיטי אכן מוצגת כפרפרזה על העיר ניו יורק, על ההיסטוריה שלה, המיקום שלה, האווירה הכללית שבה ומגוון הסגנונות האדריכליים שבה. סיפור ייסודה של גות'אם סיטי על ידי שכירי-חרב שוודים לפני שהועברה לידי המתיישבים האנגלים, משקף את סיפור ייסודה של ניו יורק על ידי מהגרים הולנדים. מאז תיאורה הראשון, נוספו לגות'אם סיטי מאפיינים המבוססים על הערים ניו יורק, שיקגו, דטרויט, ופיטסבורג.
המקור לשם הוא בכינוי לעיר ניו יורק, שרווח כבר זמן רב קודם לכן: במהדורת 11 בנובמבר 1807 של כתב העת הסאטירי "סלמגונדי", ההיסטוריון וושינגטון אירווינג כינה כך את העיר ניו יורק, על שם הכפר גות'אם בנוטינגהאמשייר, אנגליה, שלפי הפולקלור שכנו בו שוטים. שם הכפר הוא הלחם של המילים "gat" ‏(goat, עז) ו-"ham" ‏(home, בית) באנגלית עתיקה. בחוברת Detective Comics #880, הג'וקר מכנה את גות'אם "עיר מפלט לעיזים".
מקומות בעיר > תעשיות ויין

חברת "תעשיות ויין" הוקמה במהלך המאה ה-17 בידי אבותיהם הקדומים של משפחת ויין, שעסקו במסחר. אולם היה זה במאה ה-19 כאשר בנו של השופט סולומון ויין, אלן, השתמש בהון של אביו כדי להקים את עסק הספנות ואת חברת הכימיקלים. החברה גדלה והפכה לאחת מעשרת הקונצרנים הבינלאומיים הגדולים ביותר. תעשיות ויין שולטת במגוון תחומי התעשייה, ביניהם טכנולוגיה, ביוטכנולוגיה, מזון, בתי זיקוק, הובלות, מספנות, תעופה, כימיקלים, רפואה, אלקטרוניקה ובידור.
לחברת ויין גם חברת החזקות בשם "קרן ויין ע"ש בני הזוג תומאס ומרתה ויין". החברה מממנת מחקר ופיתוח מדעי ועוזרת לאנשים על ידי אספקת מתקני מחקר ואימונים. "קרן תומאס ויין" מיועדת לסיוע רפואי בעוד "קרן מרתה ויין" מיועדת לסיוע בתחומי החינוך, התרבות והאמנות.
מקומות בעיר > משטרת גות'אם סיטי

משטרת גות'אם הייתה מאז ומתמיד מקור לשחיתות בסיפורי באטמן, כאשר קציניה - בכירים וזוטרים כאחד - היו שקועים במתן שוחד, סחר בסמים ואף רצח. השחיתות המשטרתית חוותה טלטלה חזקה כאשר מפכ"ל המשטרה גיליאן לואב נאלץ לפרוש מתפקידו עקב האשמות קונספירציה הולכות וגוברות. נוסף על כך, אימפריית הפשע של משפחת פלקונה התמוטטה, ומפכ"ל המשטרה הנכנס, ג'יימס גורדון, נשבע לפטור את השחיתות אשר שרצה בכל עבר בגות'אם סיטי.
יחסה של משטרת גות'אם לפורע החוק באטמן מורכב ומעורב. המפקח גורדון שיתף עמו פעולה רק משום שבאטמן ביצע את העבודה הנדרשת. מחליפו של גורדון, מייקל אקינס, הורה לעצור את באטמן ולהסיר את זרקור העטלף מגג הבניין של המשטרה. לפני מאורעות "שנה מאוחר יותר", בהן גורדון חזר לתפקידו כמפכ"ל המשטרה, משטרת גות'אם נפלה חזרה לשחיתות תחת פיקודו של אקינס.
מקומות בעיר > המוסד הפסיכיאטרי ארקהם

בין המוסדות הבולטים בגות'אם ניתן למנות את ״המוסד לפושעים בלתי שפויים על שם אליזבת׳ ארקהם״, בית חולים פסיכיאטרי אליו נשלחים פושעים רבים מאויביו של באטמן, אשר נמצאים כבלתי כשירים נפשית להישלח לכלא. מקום זה משמש כביתם העיקרי, בעוד אויבים אחרים של באטמן נשלחים לכלא בלאקגייט בעיר. לארקהם היסטוריה מפוקפקת ואף עקובה מדם כמוסד משקם, וזאת משום שנבלי-על רבים הצליחו לברוח ממנו ללא הרף. כמו כן, רבים מאנשי הצוות שבו ביצעו פשעים חמורים. המייסד אמדאוס ארקהם, שבעבר המית את אמו, הסובלת מהפרעה נפשית, נפל לתהומות השיגעון כאשר רוצח סדרתי רצח את אשתו ובתו. המנהל בפועל הסדיסטי ג'רמיה ארקהם האמין בכל מאודו שהפושעים המאכלסים את בית החולים שלו יוכלו בשלב מסוים להשתלב חזרה בחברה. עד מהרה הוא עצמו הופך למסיכה השחורה השני ומפוצץ את ארקהם. הארלין קווינזל, שהייתה מתלמדת בפסיכיאטריה, פותתה בידי הג'וקר והפכה לשותפתו. הפסיכיאטר והפרופסור לפסיכולוגיה ג'ונתן קריין החל לבצע ניסויים מטילי מורא במטופליו. הפסיכיאטר הוגו סטריינג' הפך לפסיכוטי ואובססיבי לבאטמן לאחר שהתבקש בידי המשטרה לעזור ללכוד את האביר האפל. הארכיטקט אשר היה אחראי לתכנון המבנה המקורי השתגע וביתר את עובדיו באמצעות גרזן. נוסף על כך, פושעים אחרים שמצבם הרפואי הבלתי רגיל אינו מאפשר להם לשהות בכלא רגיל מוחזקים בארקהם, כמו מיסטר פריז, אשר נזקק לסביבה מקוררת היטב כדי לשמור עליו בחיים.
ארקהם מתואר ברוב הסיפורים כמבנה עתיק יומין ומט ליפול, אך יש סיפורים המתארים אותו כמבנה מודרני וחדיש, בעיקר סיפור "הארקהם האחרון" שבו ג'רמיה ארקהם הורס את בניין ארקהם הישן ובונה מעליו בניין מודרני הדומה לכלא סופרמקס. מראהו החיצוני והפנימי של ארקהם משתנה בהתאם לצוות היצירתי שבסיפורים. בחלק מהסיפורים, יש לחדרים השונים קירות מרופדים בלבן הטיפוסיים למחלקות פסיכאטריות, לחדרים אחרים קירות לבנים וחדרי אבן כיאה לבית מחסה מהסגנון הישן, ולחדרים מסוימים קירות זכוכית וברזל כמו בבתי חולים מודרניים.
נרמז כי ההיסטוריה של המוסד היא מראשית המאה ה-20, וכי מנהל המוסד משתייך לבני משפחת ארקהם. מנהל המוסד נכון להיום הוא ג'רמיה ארקהם, אחיינו של המייסד אמדאוס ארקהם. מקור השם "ארקהם" נובע מבית הבראה המופיע בכתבי האימה והמדע הבדיוני הקצרים של ה.פ. לאבקרפט, בעיקר עירו הבדיונית ארקהם, מסצ'וסטס. המוסד הפסיכיאטרי ארקהם נוצר בידי הכותב דניס אוניל והופיע לראשונה בחוברת Batman #258 מאוקטובר 1974. מרבית מסיפור המסגרת של בית החולים נוצר בידי לן ויין בשנות ה-80 של המאה ה-20.
מקומות בעיר > מתקן כליאה בלאקגייט

מתקן הכליאה בלאקגייט ממוקם על אי קטן במפרץ גות'אם. לפי ההמשכיות המודרנית, ארגון אמנסטי אינטרנשיונל גינה את כלא בלאקגייט בשל טיפולו הברוטלי באסירים המנסים להשתקם, מה שגרם לסגירתו בתחילת שנות ה-90 של המאה ה-20. מאז הוא נפתח מחדש ונודע כ"מתקן כליאה בלאקגייט".
בניגוד למוסד הפסיכיאטרי ארקהם, לבלאקגייט נשלחים פושעים שפויים כמו הפינגווין, איש החתול, דייוויד קיין, דוקטור פוספורוס וכן אנשי מאפיה. פושעים כמו הג'וקר, דו-פרצוף, פני חימר השני, הפיתום, פיירפליי, מר זאס ורופרט ת'ורן ריצו את עונשם גם בארקהם וגם בבלאקגייט. קיימים מקרים בהם פושעים מועברים מארקהם לבלאקגייט. לאחר שביין החריב את ארקהם המקורי עד היסוד, כל אסירי ארקהם הועברו לבלאקגייט עד שנבנה בניין ארקהם חדש על חורבות קודמו.
מהדורה מוגבלת בשם Batman: Blackgate מתארת בריחה המונית ממתקן הכליאה בלאקגייט. בנוסף, הסיפור Batman: Cataclysm, שהוביל לסאגת "באטמן: שטח הפקר", הציג את התפרצותה של רעידת אדמה שגרמה לנחשולים רבים אשר התנפצו על כלא בלאקגייט והזיקו ליסודות המבנה. הדבר תרם לבריחה נוספת של נבלי-על מהכלא.
העולם התחתון בעיר > משפחת הפשע המאוחדת

המסיכה השחורה – במהלך מאורעות "באטמן: משחקי מלחמה", המסיכה השחורה מקבל שליטה על כל הכנופיות בגות'אם סיטי. הוא עובד במשותף עם החברה הסודית של נבלי-העל כדי להפיל את באטמן. בסופו של דבר הוא נהרג בידי קאטוומן והריק שנוצר בהיעדרו מוביל למלחמת כנופיות. לאחרונה, מסיכה שחורה חדש חזר במאמץ לאחד את כנופיות גות'אם.
הלבן הגדול – וורן "הכריש הלבן הגדול" וייט יורש את אימפריית הפשע שהותיר אחריו המסיכה השחורה, והוא מנהל בהצלחה את הפשע בגות'אם מתוך המוסד הפסיכיאטרי ארקהם. במהלך סכסוך בין כנופיות לשליטה, הלבן הגדול מוכה קשות ונחבא מאחורי דלת בכלא בלאקגייט כדי להשאירו מחוץ לעניינים. לאחר שהמסיכה השחורה החדש משחרר את האסירים, הוא משתלט על וורן ועל נתיניו.
העולם התחתון בעיר > משפחות פשע

פלקונה (איטלקית) – מונהגת בראשות קרמיין "הרומאי" פלקונה, שאחיזתו בפשע בגות'אם היא אבסולוטית לפני הגעתן של "המסיכות". הוא נרצח בידי דו-פרצוף, ובתו סופיה ג'יגנטה נוטלת את השליטה. אולם, בעקבות מותה ומותם של בני משפחה אחרים, אחיזתה של המשפחה האיטלקית בפשע של גות'אם מתרופפת.
גלנטה (איטלקית) – שולטת בצד המזרחי של גות'אם סיטי. בעקבות מותו של המסיכה השחורה, משתלט עליה המאפיונר טוביאס וייל, לבקן אפרו-אמריקני.
מארוני – מונהגת בראשותו של לואיג'י "ביג לו" מארוני עד למותו, ובנו סלבטורה "סאל" מארוני לוקח לידיו את השליטה בנכסי המשפחה. הוא זה שאחראי לצלקות שבפניו של הארווי דנט, ולאחרונה נרצח בכלא.
אודסה (אוקראינית) – סוחרי נשק שעליהם משתלט טוביאס וייל.
ריילי (אירית) – מונהגת בידי שון ריילי עד למותו. נרמז כי ג'וני סבטינו הרג אותו. בתו פייטון ריילי נטלה את השליטה במשפחה לידיה.
סבטיני (איטלקית) – משפחת הפשע הראשונה בגות'אם סיטי. ג'וני סבטינו נישא לפייטון ריילי כסימן להשכנת שלום בין משפחות הפשע האיטלקיות והאיריות. הנישואין ביניהם היו חסרי רגש, והוא ניסה להרוג אותה. פייטון חוזרת עם "פני צלקת" ומנסה להרוג את ג'וני, אך השניים נופלים למים באמצעו של מאבק ונעלמים ללא זכר.
דימיטרוב (רוסית) – מונהגת בידי יורי "הרוסי" דימיטרוב, שנדמה כי הוא במלחמה תמידית עם משפחת הפשע מארוני.
העולם התחתון בעיר > כנופיות

דרקוני הרוח (סינית) – נשלטת בידי קינג סנייק. הוא נהרג בידי לינקס, המנהיגה בשטח של הכנופיה, מתוך ניסיון לקבלת השליטה עליה. בהמשך, ראשה של לינקס נערף בטעות בידי אחד מחברי הכנופיה.
דרקוני הזהב – שלוחה של כנופיה הונג קונגית המתבססת בגות'אם סיטי. מנהיגתם היא לינקס השלישית.
אינטרגנג – מונהגת בידי ברונו "המכוער" מנהיים, במקור אויבו של סופרמן. אינטרגנג מעסיקה את ג'וני סטיץ' כדי להשתלט על העולם התחתון בגות'אם סיטי. הכנופיה משתלטת בהצלחה על כנופייתו של הפינגווין ומשחדת את טוביאס וייל כדי להשיג שליטה מלאה. אין עדיין ידוע כיצד הכנופיה תתמודד מול עלייתו לכוח של המסיכה השחורה החדש.
כנופייתו של הפינגווין – מנוהלת ממועדון הקרחון של הפינגווין, שהיה בעברו לאחד מעמודי התווך של הפשע בגות'אם. נוצחה בידי אינטרגנג, אך שליטתה הושבה בידי באטמן. נלחם לאחרונה לשליטה יחד עם כנופייתו של דו-פרצוף.
חיילי גשר ספראנג – שולטים ברובינסוויל. כמעט ונלקחת מידיהם השליטה בידי ג'ייסון טוד (רובין לשעבר ופורע החוק הברדס האדום).
הבלאקגייטרס – ג'ייסון טוד משתלט עליהם באופן זמני במאמץ לאחד את הכנופיות כנגד העולם התחתון.
האנוי עשר – יריביהם של דרקוני הזהב.
על יתר הכנופיות נמנות "באטבויז", "חמש האצבעות", "הסירנות", "השפעת הכחולה" ו"בורנלי טאון".
הערות שוליים

↑  Detective Comics #800-814, January 2005-February 2006
↑  Steranko, Jim (1970). The Steranko History of Comics. Reading, Pa.: Supergraphics. p. 44. ISBN 0-517-50188-0
↑  Burrows, Edwin G. and Mike Wallace. Gotham: A History of New York City to 1898. (Oxford University Press, 1999), 417
↑  World Wide Words, Michael Quinion, February 6th 1999
↑  Gotham Nottingham, Jared Wilson, August 5th 2008
↑  Elizabeth Arkham Asylum for the Criminally Insane
↑  Detective Comics #629, May 1991
↑  Batman #491, April 1993
↑  Batman #521, August 1995
↑  Batman: Face the Face Story Arc, Detective Comics #817-820, Batman #651-654, May-August 2006
↑  Batman : The Long Halloween
↑  Gotham Underground #1, December 2007
↑  Detective Comics #844, July 2008
↑  Gotham Underground #9, August 2008
↑  Battle for the Cowl #1
קו הרקיע של גות'אם סיטי, כפי שהופיע בקשת הסיפור "באטמן: עיר הפשע"
גות'אם סיטי, כפי שנראתה באנתולוגיית האנימציה "באטמן: אביר גות'אם".
ג'ון פרייר

| --- | --- |

 לידה:  7 בנובמבר 1938 וינצ'סטר (קנטקי), ארצות הברית 
 פטירה:  21 בפברואר 2003 (בגיל 64) פילדלפיה, ארצות הברית 
 שם לידה:  John Ercel Fryer 
 לימודי רפואה:  אוניברסיטת טרנסילבניה, אוניברסיטת ואנדרבילט, בית הספר לרפואה של אוניברסיטת טמפל 
 תפקידים:  פסיכיאטר, פסיכולוג 
 
ג'ון ארסל פרייר (באנגלית: John Ercel Fryer‏; 7 בנובמבר 1937 – 21 בפברואר 2003) היה פסיכיאטר אמריקאי בולט שהתפרסם בזכות תמיכתו בזכויות להומואסקסואלים. הוא זכור בעיקר בזכות נאומו המשפיע שנאמר בעילום שם בכנס השנתי של האגודה האמריקנית לפסיכיאטריה (APA) ב-1972. פרייר נאם בכנס תחת השם הבדוי ד"ר הנרי אנונימי, כשהוא חובש מסיכה על פניו, וקרא להפסיק להתייחס אל הומוסקסואליות כאל הפרעה נפשית ולהסיר אותה מהמספר האבחנות הפסיכיאטריות, ה-DSM. פעולה זו באה לאחר מחקרים פורצי דרך מצד אלפרד קינסי ואוולין הוקר ולאחר הפגנות של פעילים חברתיים למען זכויות להט"ב, בכנס השנתי של ה-APA, בשנים 1970 ו-1971. כתוצאה מכך, APA החלה בתהליך של לימוד השאלה המדעית האם הומוסקסואליות צריכה להיחשב כהפרעה פסיכיאטרית. ב-11 בדצמבר 1973, לאחר פרסום סקירה מקיפה של הספרות, חבר הנאמנים של ה-APA הצביע בעד הסרת הומוסקסואליות מספר האבחנות הפסיכיאטריות. בשנים שלאחר מכן יותר ויותר פסיכולוגים, פסיאכטרים רופאים וכן גופים רפואה הפסיקו להתייחס להומוסקאוליות כאל הפרעה נפשית. כהוקרה על תרומתו המשמעותית, ה-APA הקימה לכבודו את "פרס ד"ר ג'ון א. פרייר" כפרס הניתן לאדם שעבודתו תרמה לבריאות הנפש של מיעוטים מיניים.
ראשית חייו

פרייר נולד בווינצ'סטר, קנטקי, לקתרין זמפטר פרייר וארסל ריי פרייר. מגיל צעיר הוא הפגין חוכמה יוצאת דופן, ובגיל חמש למד בכיתה ב'.הוא סיים את לימודיו בתיכון בגיל 15. הוא קיבל במהירות תואר ראשון מאוניברסיטת טרנסילבניה(אנ') בלקסינגטון, קנטקי, שם היה חבר פעיל באחוות פי קאפה טאו. בשנת 1962, הוא השיג את התואר הרפואי שלו מאוניברסיטת ואנדרבילט בנאשוויל, טנסי ואחריו התמחות רפואית באוניברסיטת אוהיו סטייט.
התמחותו הפסיכיאטרית החלה בקרן מנינגר(אנ') בטופקה, קנזס, אך הוא פרש ממנה בעצת פסיכואנליטיקאי עקב דיכאון, ככל הנראה מהצורך להסתיר את ההומוסקסואליות שלו. מאוחר יותר הוא מתח ביקורת על קרן מנינגר על הומופוביה ניכרת שהייתה בה. הוא עבר לפילדלפיה, והמשיך להתמחות באוניברסיטת פנסילבניה, אך נתקל באפליה בשל נטייתו המינית, מה שהוביל אותו להשלים את התמחותו בבית החולים הממשלתי נוריסטאון (אנ') ב-1967.
באמצע שנות ה-60, אלפרד א. גרוס, שהיה המזכיר המבצעי של קרן ג'ורג' וו. הנרי. החל להפנות בקשות אל פרייר. הקרן, שהוקמה ב-1948 על ידי גרוס והנרי, שמה לה למטרה לסייע לאנשים "שבגלל סטייה מינית נמצאים בצרות עם עצמם, עם החוק או עם החברה." ומתן עדות בית המשפט מטעמם. על פרייר הוטל לטפל בהומוסקסואלים המסובכים בסוגיות משפטיות ולספק עדות מטעמם בבית המשפט.
בשנת 1967, פרייר הפך לחבר בפקולטה לרפואה באוניברסיטת טמפל בפילדלפיה. עד ינואר 1969 מילא תפקיד של מדריך בפסיכיאטריה במוסד. הוא היה מעורב ביוזמות בריאות קהילתיות בצפון פילדלפיה, ומילא תפקיד מרכזי בכוח המשימה של שירותי בריאות וערכי אנוש. תוך ניצול מענק של 5,000 דולר, הוא הקים קבוצה בשם "Ars Moriendi" כדי לטפל בבעיות הקשורות לתגובות מקצועיות לגסיסה ולמוות. יוזמה זו התפתחה בסופו של דבר לקבוצת העבודה הבינלאומית בנושא מוות ושכול (the International Work Group on Death, Dying, and Bereavement).
הערות שוליים

↑  Drescher, Jack; Schwartz, Alan; Casoy, Flávio; McIntosh, Christopher A.; Hurley, Brian; Ashley, Kenneth; Barber, Mary; Goldenberg, David; Herbert, Sarah E.; Lothwell, Lorraine E.; Mattson, Marlin R.; McAfee, Scot G.; Pula, Jack; Rosario, Vernon; Tompkins, D. Andrew (2016). "The Growing Regulation of Conversion Therapy". Journal of Medical Regulation. 102 (2): 7–12. doi:10.30770/2572-1852-102.2.7. PMC 5040471. PMID 27754500.
1 2 3 4 5  Levin, Aaron (April 28, 2016) "Masked Man Challenged Psychiatrists’ Views on Homosexuality" Psychiatric News
| --- | --- |
בקרת זהויות :  ISNI: 0000 0000 4538 4555  LCCN: no2003035427  VIAF: 9530311   WorldCat (עם VIAF): 9530311 
ג'ון פראייר, חובש מסיכה ופאה, נואם בפני ועדת ה-APA ב-1972. לצידו יושבים הפעילים למען זכויות להט"ב ברברה גיטינגס ופרנק קמני
דניאיל טימצ'ינה

| --- | --- |

 לידה:  5 בנובמבר 1900 Wierzbica, רפובליקת פולין 
 פטירה:  1972  (בגיל 71 בערך) רווה-רוסקה, אוקראינה 
 מדינה:  אוקראינה
 מקצוע:  כומר, נזיר 
 מידע חסיד אומות העולם
 פרסים והוקרה:  חסיד אומות העולם (31 בדצמבר 2008) 
 קישורים חיצוניים
 יד ושם:  דניאיל טימצ'ינה
 
דניאיל טימצ'ינה (Daniil Tymchyna;‏ 5 בנובמבר 1900 – 8 ביולי 1972) היה כומר אוקראיני, חסיד אומות העולם.
רקע

טימצ'ינה היה מנהל בית היתומים ששכן במנזר "עלייתה השמיימה של מרים הבתולה" בכפר אוניוב (Uniów) במחוז טרנופול שבפולין (כיום אוניב (אוק') באוקראינה). בית היתומים השתייך למסדר הסטודיטי (אנ'), בראשות הארכימנדריט קלימנטי שפטיצקי שהוכר אף הוא כאחד מחסידי אומות העולם.
מעשה ההצלה

לאחר פלישת גרמניה לברית המועצות ביוני 1941 הוסתרו יהודים בכפר. בבית הספר בכפר הסתיר המנהל ניקולה דיוק (Dyuk) ורעייתו מריה את קלרה ספרן, בנה הצעיר רואלד, אחיה סמואל רוזן ואשתו יוזפינה. בשם החשאיות, לא ידעו אלו על שלושה ילדים יהודים אחרים שהוסתרו במנזר בו היה בית היתומים בניהולו של טימצ'ינה. טימצ'ינה ידע כי שלושת הילדים הם יהודים והסביר להם כיצד להסתיר את יהדותם.
לאחר המלחמה

זמן קצר לאחר כיבוש האזור ב-1944 על ידי ברית המועצות הורה סטלין לאסור את המנהיגות הקתולית במערב אוקראינה. ב-1947 נעצר טימצ'ינה ונידון לעשר שנות עבודות כפייה בסיביר. דניאיל נפטר בשנת 1972.
שלושת הילדים שניצלו על ידי טימצ'ינה - עודד אמרנט, לאון חמיידס (Chameides) ואדם דניאל רוטפלד- היגרו לישראל, ארצות הברית ופולין.
אדם דניאל רוטפלד נולד בשנת 1938 בעיר פרמישלן שבפולין. הוא הובא על ידי אחד הנזירים לבית היתומים בכפר, קיבל שם בדוי, דניאילו צ'רבינסקי, ונשאר שם במשך כל תקופת הכיבוש הגרמני. מכל משפחתו רק אחותו, אליצ'ה, שרדה את השואה. לאחר המלחמה נשאר רוטפלד בפולין והפך למדען וחוקר. בין השנים 1991 ל-2002 כיהן כמנהל מכון המחקר לשלום בסטוקהולם (אנ') ובשנת 2005 נתמנה לשר החוץ של פולין.
עודד אמרנט נולד בתל אביב בשנת 1935 לשם היגרו הוריו מפולין כמה שנים קודם לכן. כשהיה עודד בן ארבע, נסע עם אמו לפולין לבקר את הוריה. מבלי לדעת שבקרוב המלחמה תפריד ביניהם, אמו חזרה לתל אביב, והשאירה את בנה עם הוריה שאמורים היו להצטרף אליה בארץ ישראל. עם פרוץ המלחמה, הסבא והסבתא לקחו את עודד עמם וברחו לאמארנט וברחו ללבוב שנפלה ב-1941 בידי הנאצים. מאמצים לאתרו ולחלצו דרך השלטון הנאצי נכשלו. דודו של עודד הביא אותו לכנסייה בכפר וכך ניצלו חייו. שאר בני משפחתו נרצחו. לאחר המלחמה הוחזר עודד למשפחתו בתל אביב.
בשנת 2008 הכיר מוסד יד ושם בדניאיל טימצ'ינה כחסיד אומות העולם.
הערות שוליים

↑  אלדד בק, "קבוצת ברן": סיפור הצלה, באתר ישראל היום, 13 בספטמבר 2018
↑  יד ושם, הנסיון הכושל להשיב את אמרנט להוריו, באתר יד ושם, ‏לא ידוע
| --- | --- |
בקרת זהויות :  NLI: 987012411374105171  VIAF: 4072169084853790310007   WorldCat (עם VIAF): 4072169084853790310007
מרי אלן ובר

| --- | --- |

 לידה:  24 באוגוסט 1962 (בת 62) קליבלנד, ארצות הברית 
 מידע כללי
 בשירות:  אסטרונאוטית בשירות נאס"א
 השכלה:  אוניברסיטת קליפורניה בברקלי  אוניברסיטת פרדו  האוניברסיטה המתודיסטית הדרומית  Bedford High School 
 זמן שהייה בחלל:  18 ימים, 18 שעות, ו-30 דקות
 ביוגרפיה בנאס"א:  מרי אלן ובר
 משימות
 STS-101, STS-70 
 
מרי אלן ובר (באנגלית: Mary Ellen Weber; נולדה ב-24 באוגוסט 1962) היא אסטרונאוטית אמריקאית לשעבר, מדענית, מייסדת, Stellar Strategies (שירותי ייעוץ), צנחנית ודוברת. זוכת מדליית נאס"א לשירות יוצא דופן וזוכת 13 מדליות כסף וארד באליפות ארצות הברית בצניחה חופשית.
ביוגרפיה

מרי אלן ובר נולדה ב-1962 בקליבלנד, אוהיו וגדלה בעיירה בדפורד, אוהיו.
השכלה וקריירה מוקדמת

ובר השלימה את לימודיה בתיכון בדפורד ב-1980 וסיימה בהצטיינות את לימודי התואר הראשון בהנדסה כימית באוניברסיטת פרדו ב-1984. כתלמידה לתואר ראשון, התמחתה ובר ב-ohio edison Delco Electronics ו-3M. ב-1988, קיבלה ובר תואר דוקטורט בכימיה פיזיקלית מאוניברסיטת קליפורניה בברקלי על מחקרה בנושא פיזיקה של תגובות כימיות במצב גז המערבות סיליקון.
ב-2002, קיבלה תואר שני במנהל עסקים מהאוניברסיטה המתודיסטית הדרומית. לאחר מכן, היא הצטרפה ל Texas instruments וחקרה תהליכי ייצור חדשים לצ'יפים של מחשב. בשיתוף פעולה עם SEMATECH ו-Applied Materials, יצרה ובר צ'יפים מהפכניים שהיוו את הדור הבא בתחום. היא הוציאה פטנט אחד ופרסמה תשעה מאמרים בכתבי עת מדעיים.
קריירה בנאס"א

ד"ר ובר נבחרה על ידי נאס"א לקחת חלק בקבוצה ה-14 של אסטרונאוטים ("The Hogs") ב-1992. במהלך הקריירה בת עשר השנים שלה בנאס"א, היא החזיקה במגוון רחב של עמדות. היא עבדה באופן מקיף על מסחור של טכנולוגיה חללית. כחלק מצוות שמדווח ישירות למנכ"ל של נאס"א, היא עבדה באופן ישיר עם קרן הון סיכון ועסקה במשא ומתן על טכנולוגית חלל.
ד"ר ובר שימשה כאשת קשר לענייני חקיקה במפקדת נאס"א בוושינגטון הבירה. לפני מינוי זה, שימשה ובר כיושבת ראש ועדת הרכישה של תוכנית ביוטכנולוגיה- וכן שירתה בצוות שאחראי על תוכנית של מתקני מחקר בתחנת החלל הבינלאומית-תוכנית בעלות תקציבית של שני מיליארד דולר.
תפקידיה הטכניים העיקריים של ובר במשרד האסטרונאוטים כללו השתתפות בהכנות לשיגור מעבורת במרכז החלל ע"ש קנדי שבפלורידה, בחינת התוכנה המשמשת את המעבורת בטיסה ועבודה עם סוכנות חלל בינלאומיות על מנת לפתח פרוטוקליי ומתקני אימון שיכינו אסטרונאוטים לשהותם בתחנת החלל הבינלאומית. ובר לקחה חלק בשתי משימות: STS-70 ו- STS-101 ובילתה מעל 450 שעות בחלל. היא זכתה במדליית נאס"א לשירות יוצא דופן . ובר עזבה את עבודתה בנאס"א בדצמבר 2002.
עבודתה כאסטרונאוטית

ובר הייתה אסטרונאוטית במשך עשר שנים והייתה לאחת האסטרונאוטיות הצעירות ששהו בחלל. היא בילתה מעל 450 שעות בחלל, הקיפה את כדור הארץ 297 פעמים, עברה סה"כ של 7.8 מיליון מיילים במסגרת שתי משימות חלל שביצעה.
הראשונה, משימה STS-70 על מעבורת החלל דיסקוברי (13-22 ביולי 1995). מטרת המשימה הייתה להכניס לוויין תקשורת של נאס"א בשווי 200 מיליון דולר, TDRS-G, למצב הקפה סביב כדור הארץ. תפקידה של ובר היה חיוני להצלחת המשימה- היא הייתה אחראית לבדיקת מערכות הלוויין ובסופו של דבר להכנסתו למצב הקפה של 22,000 מיילים מעל קו המשווה .
בנוסף- ובר הייתה אחראית גם על ביצוע ניסויי ביוטכנולוגיה מהפכניים בגידול רקמות סרטן המעי הגס. היא מונתה לאחראית משימות מחוץ לחללית לשעת צורך והאחראית הרפואית הראשית.
המשימה השנייה הייתה משימה STS-101 על מעבורת החלל אטלנטיס בשנת 2000 - מטרתה הייתה המשך הבניה של תחנת החלל הבינלאומית. צוות המשימה תיקן והתקין מגוון של רכיבים חשמליים שאפשרו חיים על תחנת החלל בתוכה ומחוצה לה. בנוסף, הצוות הכניס את תחנת החלל למצב הקפה בטוח ויציב יותר. תפקידה העיקרי של ובר במשימה היו תפעול זרוע רובוטית בארוך של כשישים רגל ששימשה בין השאר להעברת מעל 3000 פאונד של ציוד.
צניחה חופשית

ובר התחילה לעסוק בצניחה חופשית ב-1983, עוד בימיה באוניברסיטת פרדו. מאז, היא צנחה 5,000 פעמים ועוסקת בצניחה חופשית עד היום כחלק מצוות צניחה חופשית תחרותית - Deguello מפורסם המונה 16 איש בו היא חברה כבר 20 שנה. הצוות היווה נוכחות בולטת באליפויות ארצות הברית במהלך תקופה זאת וזכה במדליות רבות עם סה"כ של 13 מדליות ברונזה וזהב. בשנת 2002, שברה ובר את שיא העולם בצניחת FS (skydiving formation) בה מספר המשתתפים הגבוה ביותר עם 300 משתתפים.
חיים אישיים

היא נשואה לד"ר ג'רום אלקיינד לשעבר מביונה, ניו ג'רזי. בנוסף לעיסוקה בצניחה חופשית, ובר היא בעלת רישיון הטייס instrument rated pilot (שמתיר טיסה גם בתנאי מזג אוויר קשים) שאפשר לה לטוס מעל 800 שעות וצוללנית. ובר היא דוברת מנוסה ודיברה במספר הזדמנויות בעשרים השנה האחרונות ביניהן: כאורחת פאנל ב-CNN, כמנחה בתוכנית בת שעתיים של NASA TV, הופעות תכופות ברדיו BBC ועוד.
הערות שוליים

1 2 3 4 5  Biographical Data - MARY ELLEN WEBER, PH.D, NASA - Lyndon B Johnson Space Center
1 2 3 4 5  stellar keynotes
נועה שמידע

שמידע בחליפת קרב, 2008
נועה שמידע (נולדה ב-20 באוגוסט 1982) היא לוחמת ומאמנת טאקוונדו היא לוחמת ומאמנת טאקוונדו לשעבר, דאן 5, מאמנת נבחרת ישראל למשחקים האולימפיים ביג׳ין 2008, ועורכת דין בהכשרתה.
ביוגרפיה

שמידע, גדלה ירושלים, החלה להתאמן בטקוואנדו בגיל 6 במועדון "אחי יהודה" בראשות אבי כדורי.
שמידע היא בעלת תואר ראשון במשפטים (LL.b)בהצטיינות מהאוניברסיטה העברית בירושלים. בשנים 2008–2014 היא התמחתה ולאחר מכן עבדה כעורכת דין במשרד עורכי הדין ש. הורוביץ ושות'.
בתו של האקולוג אבי שמידע.